NaiveNeuron/SloPal huggingface dataset:
Kollár, Boris, predseda NR SR (2022-09-21):
Pán predsedajúci, veľmi pekne ďakujem za slovo. Vážení kolegovia, kolegyne, kolegovia, neberte to ako klišé. Myslím to veľmi úprimne. Máme veľmi ťažké, ťažké časy, máme napäté časy jednak s covidom, jednak s energetikou a jednak v situácii teraz vo vládnej koalícii. Sme v menšine, my si to všetci uvedomujeme. Sme v menšine, sme menšinová vláda, nemáme väčšinu na to, aby sme mohli prijímať zákony, ale rovnako vám chcem všetkým úprimne z celého srdca poďakovať, okrem tým, ktorí, samozrejme, nehlasovali, ale bolo ich veľmi málo. Chcem vám poďakovať, že ste zahodili všetky osobné predsudky, šarvátky a všetko možné, ale ste, alebo vnútorne ste zvíťazili nad tým, že chcete pomôcť ľuďom. A to poďakovanie patrí všetkým, lebo vy všetci ste za to zahlasovali. Táto pomoc bude doručená. Ešte budeme teraz riešiť v skrátenom legislatívnom konaní tú energetiku. Budeme stropovať ceny elektrickej energie. To je veľmi dôležitá vec. Ešte o toto vás chcem veľmi pekne poprosiť, keby sme tiež mohli zahodiť tieto naše boje, politické, pri tomto. Verte mi, že keď budem v hocijakej televíznej debate, vždy poďakujem aj opozícii, aj nezaradeným, aj koaličným partnerom, ale aj tým, ktorí boli s nami v štvorkoalícii. Takže ešte raz, veľká vďaka. Patrí vám moja úcta. Ďakujem. (Potlesk.)
Mazurek, Milan, poslanec NR SR (2021-10-26):
Pán Sulík, ja sa neprestávam diviť v jednej zásadnej veci. To, čo hovoríte o tom, že Nemci sa načisto zbláznili, úplne im preplo, to si treba povedať na rovinu a zatvárajú teraz aj tých posledných šesť jadrových elektrárni a budú potom dovážať tú energiu, pretože môžu byť akokoľvek naivní aj hlúpi, ale proste z toho vetra a zo slnka skrátka tej energie dostatok pre Nemecko nevyrobia, a tým pádom vlastne robia iba to, že zdvíhajú ceny energií celému zvyšku tohto spoločenstva. Aj takým chudobnejším štátom, ako sme my. Ale to súvisí aj s ďalšími vecami, ktoré tá Európska únia robí, ako ten najnovší Green Deal, veď to je absurdný nezmysel, to je čisté šialenstvo. Ja o tom počúvam teraz ekonómov poslednú dobu a to je desivé. Lebo ja nie som na to odborník, viete, ja nie som taká kapacita ako napríklad Veronika Remišová, ale dokážem počúvať tých odborníkov a urobiť si následne názor. Veď to je tragédia. A ja sa pýtam, prečo nie je slovenská vláda pri týchto absurdných pravidlách, ktoré budú, povedú k zásadnému schudobneniu obyvateľov Slovenskej republiky. Prečo aj vy ako minister hospodárstva, prečo celá vláda nie je asertívnejšia v týchto veciach? Lebo ja som člen výboru pre európske záležitosti a keď tam Matovič prišiel rozprávať o tom, ako znížime emisiu CO2 o 55 o 60 %, tieto bláboly a bludy, ktoré teraz vidíme výsledky, a to sme ešte len v začiatku, tak všetko bolo v poriadku. Ste si tu navzájom tlieskali, aké super ciele si Európska únia dáva. Ako my zachránime svet. Určite zachránime svet, keď Čína a India a ďalšie štáty na to zvysoka kašlú, nehovoriac o Spojených štátoch amerických. Nikto tu žiaden svet nezachráni. A čo keď sa všetci teraz mýlia? Čo keď sa mýlia tak ako v sedemdesiatych rokoch, keď sa tu prezentovala teória o brutálnej dobe ľadovej, ktorá nás čaká? A nakoniec sa ukázalo, že to bol nezmysel. Teraz klimatická zmena. Ťažko posúdiť, v akom rozsahu za to môže človek a v akom rozsahu za to môžu planetárne cykly samotné. A čo keď sa mýlili a to schudobnenie obyvateľstva následne bude tragické? Veď tie veci treba proste napádať. Treba sa proti tomu postaviť a treba to povedať jasne. Toto poškodzuje záujmy obyvateľov Slovenskej republiky a nie za to salutovať v Európskej únii a tu vyplakávať.
P. Paška, predseda NR SR: (2007-09-20):
(Hlasovanie.) 139 prítomných, 86 za, 20 proti, 32 sa zdržalo, 1 nehlasoval. Konštatujem, že sme schválili návrh novely zákona č. 84/1990 o zhromažďovacom práve. Teraz pán poslanec Martin Kuruc bude uvádzať hlasovanie o návrhu skupiny poslancov Národnej rady na vydanie zákona, ktorým sa mení a dopĺňa zákon č. 726/2004 Z. z. o poskytnutí jednorazového peňažného príspevku osobám zaradeným v rokoch 1948 až 1954 do vojenských táborov nútených prác a pozostalým manželkám po týchto osobách v znení zákona č. 612/2005 Z. z. Je to tlač 331. Máte slovo, pán poslanec.
Galbavý, Tomáš, poslanec NR SR (2010-08-06):
Pán podpredseda, ďakujem za slovo. Chcem ubezpečiť pani poslankyňu, že nebudem zneužívať faktickú poznámku, aby som ju urážal. Práve naopak, ja ju pochválim, páči sa mi brošňa, ktorú máte momentálne na šatách, je veľmi krásna, naozaj. Teraz to myslím vážne... (Prerušenie vystúpenia predsedajúcim.)
Pellegrini, Peter, podpredseda NR SR (2020-07-14):
Pán poslanec Kéry.
P. Muránsky, poslanec: (2003-06-19):
Druhá otázka sa týka dlhodobo problematiky, ktorá súvisí so zákonom o obaloch, schváleným v minulom období, a to jeho časti o spätnom výkupe tzv. nevratných PET fliaš. Na to, aby tento zákon, ktorý inak je v účinnosti v tejto oblasti od 1. 10. 2003, mohol byť funkčný, potrebuje tzv. zúčtovacie stredisko alebo tzv. klíringové centrum, ktoré tento pozmeňujúci návrh odporúča zriadiť už pri danej inštitúcii, ktorá vznikla zo zákona o odpadoch a je ním recyklačný fond. Pokiaľ toto klíringové centrum nebude zriadené, nebude možné spustiť na Slovensku avizovaný spätný výkup nevratných fliaš a tieto budú zostávať, samozrejme, na „triko“ nášho životného prostredia vo všetkých dedinách a obciach. Chcem upozorniť, že toto riešenie jednoznačne podporuje aj Združenie miest a obcí Slovenska, ktorých sa ako samosprávy táto otázka naozaj bytostne dotýka. Preto ja som proti vyňatiu týchto bodov do spoločnej správy. Ďakujem. Z. Martináková, podpredsedníčka NR SR: Páni poslanci, rozprava bola ukončená. Máte nejaký procedurálny návrh? Pán poslanec Jaduš. J. Jaduš, poslanec: Vážení kolegovia, ja by som chcel upozorniť na to, že tento zákon prešiel všetkými výbormi, všetkými výbormi bol schválený, bol rozdiskutovaný. Ja nevidím dôvod na to, prečo by sme mali meniť to, na čom sme sa už raz dohodli. Vážení priatelia, ja mám silné pochybnosti o tom, prečo a z akých dôvodov vznikla táto iniciatíva a od koho ide. Takže zvážme, aby sme nerobili viac škody ako osohu. Zákon o odpadoch, aj tento zákon, je zákon vládny. Dohodla sa na ňom aj vládna koalícia, a dokonca aj vo výbore pre životné prostredie bolo hlasovanie jednoznačné a jednohlasné, povedal by som. Takže vyvarujme sa zbytočným problémom a postavme sa za zákon tak, ako sme si ho rozanalyzovali, rozdiskutovali a pripomienkovali vo výboroch. Ďakujem vám veľmi pekne. Z. Martináková, podpredsedníčka NR SR: Pán poslanec, ja som vás nechala dohovoriť a dala som vám slovo v dobrej viere, že dávate procedurálny návrh. Ja som ukončila rozpravu. Bola by som veľmi rada, keby ste to všetci rešpektovali. Pán poslanec Hort.
Paška, Pavol, predseda NR SR (2014-10-21):
(Hlasovanie.) 137 prítomných, 83 za, 52 sa zdržalo, 1 nehlasoval. Návrh sme posunuli do druhého a tretieho čítania.
Glváč, Martin, podpredseda NR SR (2019-06-19):
Ďakujem. Otváram všeobecnú rozpravu. Do rozpravy som nedostal žiadnu písomnú prihlášku. (Reakcia z pléna.) 
Á, pardon, áno, dve, dve. Pán poslanec Zsolt Simon, nech sa páči, ako prvý a potom pán poslanec Kollár ako druhý. Nie za kluby, ale obyčajne. Ďakujem.
Lipšic, Daniel, poslanec NR SR (2015-04-24):
Ja viem, ale ja chcem povedať, pani predsedníčka, jednu vec. Parlament sa v princípe, pán minister má o 16.00 hod. tlačovú konferenciu, čo je úplne legitímne. Ale zdá sa mi byť absurdné, pani predsedajúca, že v princípe vládna väčšina rieši svoje rozhodnutia, svoje vyjadrenia cez tlačové konferencie. (Prerušenie vystúpenia predsedajúcou.)
Žitňanská, Lucia, poslankyňa NR SR (2012-12-11):
Ďakujem pekne. Dovolím si krátko zareagovať, ale využiť tento priestor, aby som povedala aj svoju pozíciu. Som presvedčená o tom, že demokracia nie je len sprostá vláda väčšiny, ale demokracia vyžaduje aj rešpekt, rešpekt k právam menšín. (Výkriky a piskot v sále.) Vyspelé demokracie v minulosti pochopili, že pre funkčnosť demokracie má svoj význam, že niektoré pozície sú vyhradené pre opozíciu. A vtedy funguje aj demokratický systém. Neschovávajme sa za odborníkov, prihlásme sa k tomu, že sme politici, a prihlásme sa k tomu, že demokracia funguje vtedy, keď opozícii sú garantované jej kontrolné práva. Ďakujem pekne. (Potlesk.)
Cmorej, Peter, poslanec NR SR (2022-02-02):
Prosím, pán predsedajúci, dajte hlasovať o tom, že Národná rada sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
Šuca, Peter, poslanec NR SR (2014-11-09):
Ďakujem pekne za slovo, pani predsedajúca. Vážený pán poslanec Galko zo strany troch členov, ja som nesmierne rád, že ste vystúpili v tejto diskusii a začali ste tým, že ste vyzývali našich starostov, aby sa vzdali kandidátky alebo odišli z našej strany. Týmto absurdným úvodom ste potvrdili to, že táto schôdza pre vás nemá žiaden iný význam, že táto schôdza má pre vás iba jediný význam, a to ten, aby ste ovplyvnili ľudí pred komunálnymi voľbami. Táto schôdza, ktorá nemá racionálny základ, pretože tie veci, ktoré ste popísali pri odvolávaní premiéra, sú absolútne irelevantné a hlúpe. Je iba o vašom politickom PR a marketingu. Ctený pán poslanec Galko, skúste sa niekedy zamyslieť, keď budete rozprávať o rozkrádačkách, vy máte taký veľmi expresívny slovník, možno keby niekto zostrihal vaše diskusné vystúpenia v Národnej rade, tak by sa dali púšťať jedine po 22. hodine, pretože pojmy ako „veľký guľový“, „je vám guľový do toho“, „trtko poslanec“ to používate iba vy. Skúste sa niekedy zamyslieť nad tým, čo ste robili vy, keď ste boli minister obrany, ako ste vystrájali pri používaní informačno-technických prostriedkov, ako ste odpočúvali svoju sekretárku, svojho šoféra, svojich kolegov zo svojej politickej strany. Skúste sa zamyslieť nad nákupom AKTIS-ov a MAN-ov na ministerstve obrany a potom pochopíte, že nemáte žiadne morálne právo vystupovať tak, ako vystupujete. Vo väčšej časti vášho príspevku ste sa venovali našej politike, politike SMER-u a ideológii, ideologickej práci SMER-u. Buďte taký láskavý, ja vám zo srdca prajem, aby sa vaša trojčlenná strana rozpadla tak, ako sa rozpadla okresná organizácia strany SaS v Poprade. Skúste sa venovať aj vašej politike, nielen našim obciam a nielen našim starostom. Zo srdca vám prajem, aby ste tu už neboli. Ďakujem. (Potlesk.)
Laššáková, Jana, podpredsedníčka NR SR (2015-07-01):
Pani poslankyňa Vášáryová, nech sa páči.
Kollár, Boris, predseda NR SR (2021-12-09):
Prosím, prezentujme sa a hlasujeme. (Hlasovanie.) Prítomných 138 poslancov, za 97 (potlesk), proti 13, zdržalo sa 28 (doznievanie potlesku). Konštatujem, že sme schválili vládny návrh novely zákona č. 67/2020 Z. z. o niektorých mimoriadnych opatreniach vo finančnej oblasti. A chcem poďakovať aj opozícii, ktorá, alebo časti opozície, ktorá sa pridala. Ďakujem. Pristúpime k hlasovaniu o návrhu uznesenia k zdôvodneniu výšky hrubého dlhu a návrhu opatrení na jeho zníženie (tlač 796). Prosím predsedu výboru pre financie a rozpočet poslanca Mariána Viskupiča, aby hlasovanie uviedol. (Hlasovanie o zdôvodnení výšky hrubého dlhu a návrhu opatrení na jeho zníženie , tlač 796).
Pčolinský, Peter, podpredseda NR SR (2023-03-23):
Ďakujem. Vyhlasujem všeobecnú rozpravu za skončenú. Chce zaujať stanovisko navrhovateľ?
Mezenská, Helena, poslankyňa NR SR (2013-10-24):
Prosím vás pekne, nechajte ma, toto je k veci,...
Pellegrini, Peter, podpredseda NR SR (2020-07-08):
Prepáčte, ja som si myslel, že ste skončili, pokračujte, pán Kotleba. (Povedané súbežne s rečníkom.)
Blanár, Juraj, podpredseda NR SR (2021-11-04):
Ďakujeme pekne, vážená pani poslankyňa. Pani poslankyne, páni poslanci, je všeobecný súhlas, aby sme aj po 19.00 hod. ešte prešli všetky faktické poznámky, ktoré sú? (Nesúhlasná reakcia pléna.) Ďakujem, končím týmto, prerušujem rokovanie o tomto bode a ukončujem dnešný rokovací deň. Zajtra o 19.00 hod., pardon, zajtra o 9.00 hodine ráno budeme pokračovať v rozprave ďalej. Ďakujem a prajem pekný večer. (Prerušenie rokovania o 19.00 hodine.) Poznámka: V súvislosti s celosvetovou pandémiou nového koronavírusu COVID-19 počas rokovania NR SR všetci účastníci mali povinnosť mať na tvári respirátor typu FFP2 a po vstupe do rokovacej sály boli povinní ošetriť si ruky dezinfekčným prostriedkom umiestneným pri dverách. (Vyhláška Úradu verejného zdravotníctva Slovenskej republiky č. 111 z 11. 03. 2021. Rozhodnutie Úradu verejného zdravotníctva Slovenskej republiky č. OLP/2680/2020 zo 17. 03. 2020.) 170
P. Hrušovský, podpredseda NR SR: (2002-06-26):
(Hlasovanie.) Prítomných je 91 poslancov, za 91. Schválili sme uvedené body zo spoločnej správy. Ďalší návrh. P. Števček, poslanec: Ďakujem. Ďalší návrh gestorského výboru znie, aby sme hlasovali o bode 5 osobitne. Gestorský výbor si nevedel rady dostatočne s účinnosťou tohto zákona, čiže navrhoval neschváliť bod č. 5.
Bugár, Béla, podpredseda NR SR (2016-04-19):
Na vystúpenie pána poslanca s faktickými poznámkami traja, končím možnosť sa prihlásiť do faktických poznámok. Pán poslanec Viskupič.
Jurinová, Erika, podpredsedníčka NR SR (2013-03-13):
Ďakujem pekne. Pán poslanec, chcete reagovať? Nie. Vyčerpali sme rozpravu, do ktorej už boli prihlásení aj ústne páni poslanci. Vyhlasujem teda rozpravu za skončenú. Chce k rozprave zaujať stanovisko pán minister? Áno. Nech sa páči.
Pellegrini, Peter, predseda NR SR (2015-09-18):
Ďakujem pekne, pán poslanec, že ste reagovali na vystúpenie pána poslanca Beblavého. Vyhlasujem rozpravu za skončenú. S reakciou na vašu faktickú poznámku ešte pán poslanec Beblavý. Nech sa páči.
Jurinová, Erika, podpredsedníčka NR SR (2012-08-03):
S faktickou poznámkou pán poslanec Kaník.
Pčolinský, Peter, podpredseda NR SR (2023-06-14):
Ďakujem. Teraz v rozprave vystúpi pán poslanec Ján Ferenčák.
Vitteková, Anna, poslankyňa NR SR (2015-04-21):
Teraz budeme hlasovať o bode B návrhu uznesenia pána poslanca Zajaca.
Hrnčiar, Andrej, podpredseda NR SR (2016-06-16):
Končím možnosť nahlásiť sa s faktickými poznámkami. Na vystúpenie pána poslanca je šesť faktických poznámok. Nech sa páči, pani poslankyňa Jurinová.
Laššáková, Jana, podpredsedníčka NR SR (2013-12-04):
Prezentujme sa a hlasujeme. (Hlasovanie.) Prítomných 139 poslancov, za návrh 131, proti 1 poslanec, zdržalo sa 7 poslancov. Konštatujem, že Národná rada pridelila návrh tohto zákona výborom, určila gestorský výbor a príslušné lehoty výborom na jeho prerokovanie v druhom čítaní. Odhlasovali sme všetky prerokované návrhy zákonov. Vyhlasujem krátku prestávku do 11.15 hod. a budeme ďalej pokračovať vládnym návrhom zákona, ktorým sa mení a dopĺňa školský zákon. (Prestávka.) (Po prestávke.)
Štefanec, Ivan, poslanec NR SR (2014-02-04):
Ďakujem, pán predseda. Dámy a páni, najskôr sa chcem poďakovať tiež kolegovi poslancovi Mikušovi za podporu a tiež zdôrazniť to, čo spomenul aj on vo svojom príspevku, a to je, že to je ďalší negatívny prvok k celkovému zhoršeniu stavu podnikateľského prostredia, ktoré mimochodom je najhoršie, historicky najhoršie na Slovensku od začiatku svojho merania. Dovoľte mi ešte zopár informácií na doplnenie k tomu, čo som povedal v úvodnom slove. Skutočnosť, že tento zákon dopadne na najslabších a firmy, ktoré sú najmenšie, dokumentuje okrem iného analýza združenia mladých podnikateľov Slovenska, ktorí vypočítali, že dokonca pri obrate 5 000 eur by sa musela minimálna zisková marža zvýšiť o takmer 42 %, aby sa zachovala ziskovosť podniku. Tak je to nespravodlivé pre malé firmy. Svedčia o tom aj ohlasy už spomínanej elektronickej petície. Dovolím si citovať: „Absolútne sa mi nepáči likvidovať firmy len preto, že sa im nedarí. Napríklad firmy s nulovým obratom alebo nejakým mikro obratom. Tie asi ťažko môžu podvádzať. Zriadenie firmy čosi stojí, čas, peniaze a tak ďalej. Zrušenie firmy je ešte prácnejšie a momentálne aj kvôli daňovým licenciám je to omnoho drahšia záležitosť. Neviem, prečo by mali menšie firmy platiť viac ako tie väčšie.“ Pri obrate pol milióna eur sa zavádzala licencia 2880 eur, čo je 0,6 %, ale pri obrate napríklad 15 000 eur sa musí zaplatiť 480 alebo 960 eur, podľa toho, či firma platí alebo neplatí DPH, čo je už viac ako 3 %, teda šesťnásobok. Malé firmy len z tohto porovnania platia šesťnásobne viac. Ďalšie ohlasy hovoria o tom, jednoznačne to, čo som spomínal v úvodnom slove, „pre začínajúce malé spoločnosti je to likvidačné a ak nie, minimálne to brzdí rozvoj podnikania“. Ďalší komentár: „Daňová licencia z pera štátostrany nie je ničím iným než vydieraním a neoprávneným obohacovaním. Kde je logika v tom, že mám zaplatiť dopredu za niečo, na čo som ešte nezarobil?“ No a ešte jeden komentár si dovolím z praxe: „Podnikám už od roku 1990, ale čo sa tu teraz deje za posledné roky, sa vláda snaží úplne zrušiť malých a stredných podnikateľov svojimi neodbornými zásahmi do ekonomiky. A pritom stačilo by sa pozrieť, kto najviac prispieva aj v tomto čase do štátnej pokladne (je to uvedené mimochodom na stránke dlžníci.sk). Často počúvame z úst našich predstaviteľov vo výbere DPH, ako podnikatelia kradnú, ale ešte som nepočul ani jednu pripomienku o platbe DPH z neuhradených faktúr a o likvidácii eseročiek cez bielych koňov, ktoré sťahujú na dno ďalšie firmy. Majitelia týchto eseročiek sa rehocú štátu do tváre. To ako by štát nezaujímalo. Asi to niekomu náramne vyhovuje.“ A tak ďalej, a tak ďalej. Čiže rozhorčenosť naozaj nepozná hraníc, dámy a páni, a aj týmito citátmi som chcel dokumentovať, že naozaj zavedenie daní zo straty je chybným krokom. Som hlboko presvedčený, že je krokom, ktorý poškodí predovšetkým úroveň zamestnanosti na Slovensku a poškodí predovšetkým malému podnikaniu. Preto ešte raz si vás dovoľujem požiadať o môj návrh zrušenia tejto dane. Ďakujem.
Gál, Gábor, minister spravodlivosti SR (2018-06-19):
Ďakujem pekne za slovo. Vážené panie poslankyne, páni poslanci, na rokovanie Národnej rady Slovenskej republiky predkladám vládny návrh zákona o výbere kandidátov na funkciu európskeho prokurátora a európskeho delegovaného prokurátora v Európskej prokuratúre. Cieľom novej právnej úpravy je legislatívne upraviť postup v orgánoch Slovenskej republiky pri výberových konaniach slovenských kandidátov na funkciu európskeho prokurátora a európskych delegovaných prokurátorov v podmienkach Slovenskej republiky, aby sa dosiahli ciele v oblasti pracovného zabezpečenia činnosti Európskej prokuratúry ako nezávislého a nedeliteľného orgánu Únie aj na decentralizovanej úrovni. Európska prokuratúra sa zriadila nariadením Rady 217/1939 z 12. októbra 2017, ktorým sa vykonáva posilnená spolupráca, ktorého cieľom je zabezpečiť efektívnejšie trestné stíhanie trestných činov spojených s podvodmi proti finančným záujmom Európskej únie a ktoré sú definované aj v smernici Európskeho parlamentu a Rady pod č. 2017/1371 z 25. júla 2017 v boji proti podvodom, ktoré poškodzujú finančné záujmy Únie prostredníctvom trestného práva. Vzhľadom na predpokladanú dĺžku legislatívneho procesu sa účinnosť návrhu zákona navrhuje 1. novembra 2017. S tým, že sú tu tie doložky, s tým, že toto nebude mať dopad na verejné financie a sociálne vplyvy, ale ešte nemáme vytvorenú Európsku prokuratúru tak, že vieme detailne, ako bude financovaná, ako bude jej činnosť potom v tom konečnom dôsledku vyzerať, čiže tuto môže dôjsť ešte k ďalším zmenám. Tento návrh zákona je o výbere kandidátov, aby sme včas vedeli vybrať kandidátov za Slovenskú republiku. Ďakujem pekne.
Šimko, Jozef, poslanec NR SR (2020-03-25):
Ďakujem pekne za slovo. Vážený pán predsedajúci, vážený pán minister. Áno, hovoríme všetci, že sme v krízovej situácii. Milé dámy, vážení páni, ale uvedomme si jednu vec, ja som poslanec za okres Rimavskú Sobotu, teda pochádzam z okresu Rimavská Sobota. Som primátorom mesta Rimavskej Soboty a ja si dovolím otvorene povedať, že okres Rimavská Sobota je už roky v krízovej situácii. Prosím, pán minister, na to skutočne nezabudnite. Áno, vy hovoríte, že 4,3 mld. eur budeme čerpať, ak sa to podarí presmerovať práve na toto riešenie z eurofondov. Áno, toto je obrovská suma finančných prostriedkov. A zase súhlasím s vami, čo ste naznačili, že zastavili, zastavujete natáčanie filmov, atď., atď., ale, prosím vás pekne, ja navrhujem jednu vec. Všetci veľmi dobre vieme, na americké stíhačky dávame 1,6 mld. eur. Prosím, skúste tých 101,6 miliárd eur presmerovať práve na túto činnosť. Prosím, navrhnite... (Prerušenie vystúpenia predsedajúcim.)
Kozarec, Sebastián, poslanec NR SR (2022-05-03):
Hlasovať o tomto bode budeme zajtra o sedemnástej.
Bugár, Béla, podpredseda NR SR (2016-10-25):
Prezentujme sa a hlasujme o návrhoch pani poslankyne Remišovej. (Hlasovanie.) Prítomných 139, za 136, proti 1, zdržal sa 1, nehlasoval 1. Krásne je to rozdelené, tento návrh pani poslankyne sme schválili. Nech sa páči.
Bugár, Béla, podpredseda NR SR (2017-03-28):
Teraz sa pýtam, kto sa hlási ústne do rozpravy k tomuto bodu programu? Nikto. Končím možnosť sa prihlásiť ústne do rozpravy. (Reakcia z pléna.) Pán poslanec Krajčí, nejak ste to nestihli. (Povedané so smiechom.) Máte, máte záujem vystúpiť ústne v rozprave? Dobre, dobre v poriadku. Je súhlas, aby pán poslanec mohol ešte teraz vystúpiť? (Súhlasná reakcia pléna.) Nech sa páči, poďte.
Figeľ, Ján, podpredseda NR SR (2014-05-30):
S ďalším vystúpením, nech sa páči, Július Brocka. Rokovanie je do druhej hodiny, čím nechcem povedať, že toľko máte času, ale tak, ako je schválený program a rokovací deň. Nech sa páči.
Blaha, Ľuboš, podpredseda NR SR (2024-01-23):
Pán poslanec Ján Horecký.
Laurenčík, Milan, podpredseda NR SR (2020-04-23):
Pán poslanec Pročko.
Lipšic, Daniel, poslanec NR SR (2015-06-17):
Ďakujem veľmi pekne. Vážený pán predseda, milé kolegyne, vážení kolegovia, návrh novely zákona o peňažných príspevkoch na kompenzáciu ťažkého zdravotného postihnutia vychádza z požiadavky praxe, aby peňažný príspevok na kúpu osobného motorového vozidla mohol byť poskytnutý rodičom zdravotne ťažko postihnutých detí v predškolskom veku, ak títo navštevujú súkromné škôlky alebo jeho predškolskú výchovu zabezpečuje iná osoba, ako je zákonný zástupca. Dnes sa rodičia detí v predškolskom veku stretávajú s veľkým nedostatkom miest v materských školách, a tak, ak sú zamestnaní, musia hľadať iné možnosti v súkromných škôlkach alebo u súkromných vychovávateľov. Ak sa jedná o zdravotne ťažko postihnuté dieťa, je potrebné zabezpečiť pre neho aj dopravu k poskytovateľom takýchto služieb predškolskej výchovy. Zabezpečenie predškolskej výchovy je súčasťou integračného procesu detí so zdravotným postihnutím do vzdelávacieho procesu a vytvára ďalšie predpoklady na ich ďalšie integrované vzdelávanie na základných a ďalších vyšších typoch škôl. Čiže tento návrh sa snaží pomôcť rodičom ťažko zdravotne postihnutých detí, najmä v tejto situácii, ktoré, teda nemajú všetci prístup do štátnych alebo verejných materských škôl, aby mohli reálne zabezpečiť integrovanú výchovu predškolskú výchovu pre svoje deti aj v prípade, ak ich, ak svoje deti zapíšu do súkromných škôlok, kde je potrebná aj doprava ťažko zdravotne postihnutých detí. Chcem vás kolegyne, kolegovia, požiadať o podporu návrhu novely zákona, čím by sme vedeli vyslať nielen signál, ale možno konkrétnu pomoc mnohým rodičom, ktorí nie sú, nemali až také šťastie, aby mali len zdravé deti, ale majú aj dieťa s ťažkým zdravotným postihnutím. Ďakujem, pán predseda.
Laššáková, Jana, podpredsedníčka NR SR (2013-10-15):
Pani, pani spravodajkyňa, máte o sociálnych službách... (Prerušenie vystúpenia rečníčkou.)
Zmajkovičová, Renáta, podpredsedníčka NR SR (2012-06-21):
S reakciou na faktické poznámky pán poslanec Kaník. Nech sa páči.
Hlina, Alojz, poslanec NR SR (2014-11-08):
Ďakujem veľmi pekne. Ja sa vrátim k tomu, čo kolegyňa spomínala. A to je naozaj ten výraz. Ja si myslím, že časom keď to takto ustane, si to tí niektorí ľudia rozmenia na drobné. A podľa mňa sa vám to vráti. Keď bude na MDŽ premiér Fico rozdávať ja neviem čo, to, čo tam dávate, či karafiáty či čo, tak, tie ženy, si spomeňte vtedy 8. marca, aké je to pokrytectvo, lebo tento prípad je exemplárny prípad, aký majú vzťah ku ženám smerácki bossovia. Smerácki bossovia sa nerozpakujú hodiť ženy, hodiť ich ako obeť, nerozpakujú sa nechať celú noc viesť schôdzu pani Laššákovej. Trochu jej pomáhala pani Jurinová. Henten tam rieši niečo vzadu, odbehuje, pribehuje. To je výrazom toho. A ešte by ma zaujímalo, kde masírujete Zmajkovičovú, chúďa? Normálne ja mám obavu, že vy ste ju niekde zavreli, niekto ju brífuje, čo má alebo čo nemá hovoriť. Nakoniec ona ani sem nepríde. Možno ste ju zamkli. Ja by som sa tomu nečudoval, ak by to tak bolo. (Reakcie z pléna.) Ale vy sa ukľudnite, prosím vás. Ja by som sa nečudoval, keby sme sa nakoniec dozvedeli, že je, chúďa, niekde zamknutá alebo že si nedala povedať. Viete, naozaj my nevieme, s kým máme tú česť, fakt, už toto sú také čriepky do mozaiky a hovoria o tom, že čo ste zač, smerácki bossovia... (Prerušenie vystúpenia predsedajúcou.)
Laššáková, Jana, podpredsedníčka NR SR (2014-09-24):
S reakciou pán poslanec Kuffa, nech sa páči.
Podmanický, Ján, poslanec NR SR (2015-12-09):
Ďakujem za slovo. Oznamujem členom výboru pre sociálne veci, že rokujeme o 12.00 hodine. Ďakujem.
P. Hrušovský, podpredseda NR SR: (2001-10-26):
(Hlasovanie.) Prítomných je 95 poslancov, za 71, zdržalo sa 23, nehlasoval 1. Návrh sme schválili.
Stohlová, Tamara, poslankyňa NR SR (2024-01-17):
Ďakujem pekne. Vďaka kolegovi Viskupičovi za jeho vystúpenie. Vy ste spomínali, že teda tie dôvody pre skrátené legislatívne konanie nie sú splnené. A spomenuli ste tak okrajovo, že tú možnú motiváciu, že táto novela má slúžiť ako pomoc ľuďom, konkrétnym ľuďom k nižším sadzbám za ekonomickú trestnú činnosť. Ja si myslím, že práve toto je tá skutočná motivácia aj tohto skráteného legislatívneho konania, aj novely ako takej. A myslím si, že by bolo fajn, keby sme si opäť pripomenuli, kto sú tí konkrétni ľudia a akým spôsobom by im tá, tá novela mohla pomôcť. Čiže v prípade Tibora Gašpara, ktorý okrem iného je obvinený z korupcie, by mu namiesto 10 až 15 rokov hrozilo po novom iba 4 až 10 rokov. Dušan Kováčik, ktorý, zase okrem iného, za prijatie úplatku mu hrozilo 5 až 12, po novom to bude 3 až 8 rokov. Peter Košč, za podplácanie mu hrozila sadzba 2 až 5 rokov, teraz to bude 6 mesiacov až 4 roky, čo s veľkou pravdepodobnosťou znamená podmienku. Norbert Bödör, okrem iného za legalizáciu výnosov z trestnej činnosti v kauze Dobytkár mu hrozila sadzba 7 až 12 rokov, po novom to bude 2 až 8 rokov, čiže môže takisto vyviaznuť s podmienkou. Martin Kvietik, takisto v kauze Dobytkár, mu hrozil trest od 10 do 15 rokov, po novom to bude 4 až 10 rokov. Peter Kažimír, ktorý je obžalovaný za podplácanie, za čo mu hrozil trest 2 až 5 rokov, čo znamenalo, že by mohol vyviaznuť s podmienkou. Po novom mu hrozí 6 mesiacov až 3 roky, čím sa šanca na podmienku výrazne zvyšuje. No a zakončím. No, je to tu, aspoň uvediem mená: Miroslav Výboh, Jozef Brhel, Ján Kaľavský, týmto by sa tiež dosť pomohlo.
Žitňanská, Lucia, podpredsedníčka vlády a ministerka spravodlivosti SR (2016-09-07):
Ďakujem pekne, pán predsedajúci. Vážené panie poslankyne, vážení páni poslanci, dovoľujem si predložiť pravidelnú informáciu o vydaných aproximačných nariadeniach vlády v I. polroku 2016 a o zámere prijímania aproximačných nariadení vlády v II. polroku 2016. Informáciu predkladám na rokovanie Národnej rady na základe § 4 zákona č. 19/2002, ktorým sa ustanovujú podmienky vydávania aproximačných nariadení vlády Slovenskej republiky v znení neskorších predpisov. Uvedené ustanovenie ukladá vláde pravidelne informovať Národnú radu Slovenskej republiky o aproximačných nariadeniach vlády vydaných v uplynulom období a o ďalšom zámere ich prijímania. V hodnotenom období, to znamená v I. polroku roku 2016, vláda Slovenskej republiky prijala a publikovala 16 aproximačných nariadení vlády. Máte ich uvedené v prílohe materiálu. V prílohe č. 2 sú potom uvedené návrhy aproximačných nariadení, ktorá vláda predpokladá prijať v II. polroku tohto roku. Celkovo predpokladáme prijať 12 aproximačných nariadení. Vážený pán predsedajúci, vážené dámy poslankyne, páni poslanci, dovoľujem si vás požiadať, aby ste vzali túto informáciu na vedomie. Ďakujem.
Jurinová, Erika, podpredsedníčka NR SR (2013-09-25):
Vážené panie poslankyne, vážení páni poslanci, pokračujeme v popoludňajšom rokovaní štrnásteho dňa 23. schôdze Národnej rady Slovenskej republiky v prerušenej rozprave v druhom čítaní o návrhu poslancov Jany Laššákovej, Renáty Zmajkovičovej, Miroslava Číža, Stanislava Kubánka a Tibora Glendu na vydanie zákona, ktorým sa mení a dopĺňa zákon č. 350/1996 Z. z. o rokovacom poriadku, tlač 559. Poprosím pani podpredsedníčku Národnej rady Janu Laššákovú, ktorá je určená ako navrhovateľka, a spravodajkyňu z ústavnoprávneho výboru poslankyňu Annu Vittekovú, aby zaujali miesto určené pre spravodajstvo, alebo poprosím niekoho z predkladateľov, aby zaujali svoje miesto. (Krátka pauza.) Dáme krátku prestávku, kým sa nájde niekto z navrhovateľov. Aha, už ide pani podpredsedníčka. (Krátka pauza. Reakcia z pléna.) Sme radi, že pani podpredsedníčka nejde podľa tohto vzoru. Nech sa páči, zaujmite svoje miesto. S faktickými poznámkami sú na dopoludňajšie vystúpenie poslanca Igora Hraška prihlásení: pani poslankyňa Mezenská, pán Viskupič, Číž, Podmanický a Jarjabek. Dávam slovo pani poslankyni Mezenskej.
Kočiš, Eduard, poslanec NR SR (2021-05-13):
Vďaka za slovo, pán podpredseda. Pani kolegyňa, môžem vás naozaj uistiť, že vy svojím žiadnym prejavom naozaj nikoho neobťažujete, pretože vaše príspevky sú vždy fundované, vždy vysoko odborné a ja vás veľmi rád počúvam. Čiže naozaj nemusíte sa už nikdy ospravedlňovať. Z psychologického, ako aj zo sociologického hľadiska je človek ako tvor spoločenský, takže to, že nemôže vykonávať svoju prirodzenú spoločenskú funkciu v takomto prostredí, je značne deprimujúce, značne obmedzujúce a vy ako psychologička naozaj viete, že na takomto jedincovi, môže byť akokoľvek silný, zanechá takáto väzba alebo takýto stav značné psychické stopy, značné psychické poruchy a je veľmi jednoduché zo strany vyšetrovateľa alebo zo strany orgánov činných v trestnom konaní niekoho obviniť, niekoho uväzniť, ale je potom veľmi ťažké zo strany psychológov, sociológov takého človeka naprávať, keď sa prejaví, že v tejto kolúznej väzbe alebo v inej väzbe bol neprávom. Oni to budú možno nazývať, že bolo omylom, pretože sme mali dôvodné podozrenie, ale nahrádzať si pojmy dôvod a omyl, sú dve zásadné a dve veľmi rozličné veci. Čiže v kolúznej väzbe by mal byť naozaj človek, u ktorého je dôvodné podozrenie, že buď môže na slobode nejakým spôsobom ovplyvňovať svedkov, musím byť na to, samozrejme, relatívny a rukolapný dôkaz, buď môže odísť, vycestovať do zahraničia, tiež na to musí byť jasný dôkaz, alebo môže ovplyvňovať súd alebo súdy, tiež s jasným dôkazom. Nie s domnienkou, nie s nejakým jedna babka povedala alebo jedna teta počula. Takže ďakujem pekne.
B. Bugár, podpredseda NR SR: (2004-04-29):
M. Beňová, poslankyňa: Ďakujem veľmi pekne, pán predsedajúci. Prepáčte, kolegyne, kolegovia, veľmi sa vám ospravedlňujem. Dovoľte mi, aby som vám v tejto chvíli predniesla správu Výboru Národnej rady Slovenskej republiky pre európsku integráciu o prerokovaní návrhu na zrušenie Výboru Národnej rady Slovenskej republiky pre európsku integráciu. Správa o návrhu na zrušenie Výboru Národnej rady Slovenskej republiky pre európsku integráciu bola prerokovaná na 24. schôdzi výboru... Ďakujem veľmi pekne, pán predseda. (Potlesk.) ... dňa 29. apríla 2004, teda dnes. Ostatné výbory Národnej rady Slovenskej republiky o danom návrhu nerokovali. Výbor Národnej rady Slovenskej republiky pre európsku integráciu na svojej schôdzi prijal uznesenie č. 53, ktorým odporučil Národnej rade Slovenskej republiky zrušiť Výbor Národnej rady Slovenskej republiky pre európsku integráciu, zriadený na ustanovujúcej schôdzi Národnej rady Slovenskej republiky dňa 15. októbra 2002. Pán podpredseda, rada by som ešte v tejto chvíli prečítala návrh uznesenia.
Pellegrini, Peter, predseda NR SR (2015-09-22):
Prezentujme sa a hlasujme o bode 1 spoločnej správy s odporúčaním gestorského výboru neschváliť. (Hlasovanie.) Prítomných 131 poslancov, proti bolo 67, zdržalo sa 64 poslancov. Tento bod spoločnej správy sme neschválili.
Jurík, Beáta, poslankyňa NR SR (2024-01-18):
Ďakujem za slovo, pán predsedajúci. Danka, ďakujem za tvoj príspevok. Opäť sa vrátim k tej kritike zo strany Európskej únie a k tomu, čo si hovorila o nebezpečenstve, že prídeme o eurofondy. Tú možnosť načrtla, avšak nevyhrážala sa, samozrejme, tak ako je to interpretované, Európska komisia, potom Európska prokuratúra a najnovšie aj včera Európsky parlament. A Robert Fico zrejme o tomto nebezpečenstve, že by sme mohli prísť o eurofondy, vedel, pretože, ako aj sám povedal, tak na konci novembra sa stretol s eurokomisárom Reyndersom, aby mu povedal, že chcú zrušiť špeciálnu prokuratúru, ale zopakujme si teda najskôr, čo sú tie eurofondy, respektíve odkiaľ pochádzajú. Pochádzajú z vrecák všetkých tých daňových poplatníkov a poplatníčok nielen zo Slovenska, ale hlavne, a to je potrebné povedať, hlavne z tých veľkých krajín, ako sú Francúzsko, Nemecko a ďalšie, pretože skutočne Európska únia nám viacej dáva, ako my dávame jej, ale aj preto je teda normálne, že Európska únia sa zaujíma o to, že kde tie peniaze skončia. A problém toho, ako nevieme čerpať eurofondy alebo aj ten, kde končili počas troch vlád Roberta Fica, je obrovským problémom, ale tomu sa nebudem teraz podrobne venovať. Čo je dôležité, je fakt, že máme spoločné pravidlá, máme smernice, nariadenia o ochrane finančných záujmov Európskej únie, máme mechanizmy, máme Európsku prokuratúru, OLAF a ďalšie, ktoré, ktorých úlohou je chrániť nás pred tým, aby tieto peniaze nekončili vo vreckách ľudí, ktorým nepatria, ale vo vreckách všetkým tým ostatným, obyčajných ľudí. A keď to tak nie je, tak je s tým problém. A práve to je teraz v ohrození a je to ešte o to paradoxnejšie, že v odôvodnení sa odvolávate práve na zlú transpozíciu smernice, ktorá má chrániť tieto finančné záujmy. Zopakujem, ak niekto ohrozuje čerpanie eurofondov, je to práve Robert Fico. Tak ako to v minulosti robil Viktor Orbán a pri ňom mala Európska únia veľmi dlhú zápalnú šnúru, ja si myslím, že pri Robertovi Ficovi to tolerovať... (Prerušenie vystúpenia časomerom.)
J. Zvonár, poslanec: (2009-10-28):
Ďalej, aby za gestorský výbor určila hlasovaním Výbor Národnej rady Slovenskej republiky pre zdravotníctvo a aby predmetný návrh zákona ústavnoprávny výbor prerokoval do 30. novembra 2009 a gestorský výbor do 1. decembra 2009.
Šefčík, Marek, poslanec NR SR (2020-07-23):
Ďakujem za slovo. Pán Blanár, vy stále sa vraciate k tým trinástym dôchodkom, ako vy ste chceli, a my nechceme. Ale ja si pamätám situáciu, keď ste tu mali jednofarebnú vládu, len SMER, SMER, SMER. A aj tak, a v dobrých časoch, a aj tak ste trináste dôchodky tým ľuďom nedali. A teraz nás kritizujete ešte nie je ani záver roka, že my im niečo nedáme. Na niečo bol ten rozpad SMER-u a HLAS-u podobnému Ficovi dobrý. Viete načo? Že Fico vtedy na chvíľku stratil sebakontrolu a povedal pravdu, že tie trináste dôchodky bola volebná korupcia. Tak čo nám tu chcete hovoriť, čo nám chcete nahovárať, čo nám chcete vyčítať? A z vášho, dúfam, že posledného prejavu, ešte jedna vec. Hovoríte, že Igor Matovič ako premiér, že dohadoval nejaké veci, ale že dôležité veci sa dohadujú v kuloároch. No tak ja vám poviem, ja chcem transparentného premiéra, chcem, aby konal rázne a na rovinu navonok, a tie kuloáre, ktoré vy ste nám ukázali, napríklad Počiatek, ináč neviem, kde sa nachádza momentálne, Počiatek s Trnkom, keď v kuloároch zabudli, že je kamera, alebo nevedeli, že je kamera, tak takto v kuloároch, jak vy ste dohadovali tie najväčšie veci, takto my konať nechceme. A ja budem rád, keď takto premiér nikdy nebude konať. Ďakujem.
Figeľ, Ján, podpredseda NR SR (2014-01-28):
Ďakujem pekne. Prerušujem rokovanie o tomto bode programu. Teraz bude nasledovať druhé čítanie o vládnom návrhu zákona, ktorým sa mení a dopĺňa zákon č. 338/2000 Z. z. o vnútrozemskej plavbe a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Tento návrh zákona má tlač 617 a spoločná správa výborov má označenie 617a. Teraz prosím ministra dopravy, výstavby a regionálneho rozvoja Slovenskej republiky Jána Počiatka, aby tento vládny návrh zákona odôvodnil.
Sulík, Richard, predseda NR SR (2011-05-17):
Ďakujem. S faktickou poznámkou sa neprihlásil nikto. Vyhlasujem rozpravu za skončenú. Chce zaujať stanovisko navrhovateľka? Pani ministerka? Nie. Spravodajkyňa? Tiež nie. Prerušujem rokovanie o tomto bode programu. Nasleduje prvé čítanie o vládnom návrhu zákona, ktorým sa mení a dopĺňa zákon č. 8/2009 Z. z. o cestnej premávke a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony . Vládny návrh zákona je uverejnený ako tlač 345. Návrh na jeho pridelenie na prerokovanie výborom je v rozhodnutí č. 338. Pán minister vnútra Lipšic, prosím, uveďte vládny návrh zákona. Poprosím pána poslanca Hladkého zaujať miesto pre spravodajcu.
Obrimčáková, Bibiána, poslankyňa NR SR (2013-09-19):
Ďakujem pekne za slovo, pani predsedajúca. Ja sa chcem poďakovať tým kolegom, ktorí vystúpili v rozprave na podporu tohto zákona. A takisto by som chcela odpovedať na otázky, ktoré odzneli v rozprave včera. Konkrétne pán Fecko sa zaujímal o to, či sme teda prvým štátom, ktorý takto rieši legislatívne ochranu symboliky. Chcem k tomu poznamenať, že každá krajina pristupuje k športu ináč. Čiže aj k tejto téme je to v každej krajine riešené inak. Ako príklad by som možno uviedla Veľkú Britániu. Tá má štátom riadenú agentúru, ktorá rieši vo všetkých oblastiach tento problém aj vrátane symbolík. Čiže nepatríme ani k prvým, ale ani k posledným. V súčasnosti je Slovenský paralympijský výbor už dvadsať rokov členom Medzinárodného paralympijského výboru a v Medzinárodnom paralympijskom výbore je 180 krajín sveta. To znamená, že ide o významnú celosvetovú inštitúciu, ktorá zastrešuje šport zdravotne znevýhodnených, a je vlastne obdobou Medzinárodného olympijského výboru. Pán Mikloško sa pýtal na názov paralympijský. Prečo teda nie je paraolympijský? Chcem k tomuto povedať toľko, že k názvu v roku 1948 sa vlastne priklonili alebo odvodili ho od postihnutia paraplegik, čo je súbor symptómov spôsobených poranením miechy. No a po 2. svetovej vojne po podpise Zmluvy o spolupráci medzi APC a Medzinárodným olympijským výborom bola diskusia vniesť do názvu paraolympijský, ale keďže Medzinárodný olympijský výbor nedal súhlas, teda nie je možné používať slovo olympijský ani v kombinácii slov. Takisto v logu nemajú paralympici tú istú farbu, ani päť symbolov, ale majú tri a tri agitos. Na záver snáď len toľko, že som presvedčená, že tento zákon, pokiaľ bude prijatý, výrazne pomôže všetkým zúčastneným inštitúciám pri ochrane symboliky, a teda zákon má zmysel a uchádzam sa o jeho podporu. Ďakujem pekne.
I. Farkas, poslanec: (2009-04-21):
Ad 2, pán Štefanov bol prítomný, keď sme boli na poslaneckom prieskume na ministerstve, a ja som hneď v prvej vete vyjadril presvedčenie, že nechcem ako politik, a tobôž politik SMK, politicky pristupovať k tomuto problému, ale vecne, vyložene odborne – a on to môže potvrdiť – a ja som tam kládol skutočne hromadu, možno 20, 30 otázok vo vecnej rovine, nie v politickej rovine, vo vecnej rovine. Niektoré boli zodpovedané kvalitne, niektoré menej kvalitne, niektoré absolútne boli zmietnuté zo stola. Ja si myslím, že tam sme viedli rokovania vo vecnej rovine, ale opätovne vám hovorím, v týchto odpovediach vystupoval pán minister minimálne. Tam vystupoval pán Štefanov a iní odborníci ministerstva a práve na základe tejto skutočnosti, to nie sú dojmy, ale práve tieto fakty, na ktoré sme tam istým spôsobom prišli, tak dokazujú tieto fakty, že skutočne človek mal dojem, ako keby pán Štefanov bol ministrom a nie pán Janušek. Toľko. Ďakujem pekne.
M. Číž, podpredseda NR SR: (2007-10-18):
Ďakujem navrhovateľovi aj spravodajcovi a prerušujem rokovanie o tomto bode programu. Vážené kolegyne, kolegovia, nasledujúcim bodom programu je prvé čítanie o návrhu poslankyne Národnej rady Slovenskej republiky Jany Laššákovej  na vydanie zákona, ktorým   sa   mení a   dopĺňa   zákon č. 215/2004 Z. z. o ochrane utajovaných skutočností a o zmene a doplnení niektorých zákonov v znení neskorších predpisov. Tlač tohto návrhu je 445 a návrh na pridelenie na prerokovanie vo výboroch máte v rozhodnutí predsedu č. 444. Pani poslankyňa, máte slovo a uveďte návrh zákona.
Bugár, Béla, podpredseda NR SR (2019-05-13):
Prezentujme sa a hlasujme. (Hlasovanie.) Prítomných 135, za 99, proti 1, zdržalo sa 35 poslancov. Návrh bol schválený. Ďalej.
Sulík, Richard, predseda NR SR (2010-12-09):
Dobre. Poprosím zaznamenať to. Ďalej poprosím keby ste sa mohli, ctení kolegovia, utíšiť, budeme pokračovať. Chcem vás informovať, že do Národnej rady boli doručené dve petície, ktoré spĺňajú náležitosti a ktoré súvisia s bodmi schváleného programu. Ide o petíciu proti zásahom do systému doplnkového dôchodkového sporenia, tlač 192 a o petíciu za zachovanie slovenského poľnohospodárstva a potravinárstva, tlač 193. V mene štyroch poslaneckých klubov, aha tu to máme, pán Paška. V mene štyroch poslaneckých klubov SDKÚ – DS, SaS, KDH a MOST- HÍD podávam návrh na zaradenie týchto dvoch materiálov do programu 9. schôdze s tým, že by sme ich prerokovali na záver schôdze. Je všeobecný súhlas? (Súhlasná reakcia pléna.) Áno. Ďakujem pekne. Ďalej chcem informovať, že minister pôdohospodárstva Zsolt Simon požiadal o prerokovanie bodov 45, 71, 72 a 73 na utorok doobeda, teda po prerokovaní bodu pána Uhliarika a pána Jurzycu, ktorý sme teraz práve schválili. Súčasne by v zastúpení ministra životného prostredia Jozefa Nagya uviedol aj dve správy, ide o body 81 a 82. Je všeobecný súhlas. (Súhlasná reakcia pléna.) Áno. Ďakujem vám pekne. Teraz by som poprosil, keby mohol pán poslanec Paška a pán poslanec Rafaj na chvíľu prísť ku mne. Pán Rafaj, vy nemusíte. Pán Paška, môžem vás poprosiť? Prerušujem schôdzu na 1 minútu, pokiaľ vykonzultujem s našou ctenou opozíciou. (Krátka prestávka.) (Po prestávke.) Dobre, pokračujeme. Pokračujeme ďalej v schôdzi. Chcel by som teda navrhnúť, že zajtra pokračujeme v rokovaní bez prestávky do 14.00 hodiny a zároveň o 11.30 hodine budeme hlasovať o dovtedy prerokovaných bodoch. Je takýto súhlas? (Súhlasná reakcia pléna.) Ďakujem vám pekne. Teraz vyhlasujem prestávku do 17.50 hodiny a budeme pokračovať ďalej v rozprave. (Prestávka.) (Po prestávke.)
Krajniak, Milan, poslanec NR SR (2016-04-21):
Páni poslanci Blaha a Droba, ja som pevne presvedčený, že ako konzervatívec, ako kresťan mám právo presviedčať vás aj v politike, že sa mýlite, a presadzovať svoj program. Ale som si stopercentne istý, že nemám právo vás nútiť k tomu, aby ste robili to, čo ja vám poviem, alebo aby ste si mysleli to, čo ja si myslím. Ale myslím si, že v súčasnosti máme skôr iný problém, viem vám ako katolík povedať, že skôr mnoho katolíkov na Slovensku má pocit, že práve vy, ľudia ako vy, nás chcú k niečomu donútiť. Napríklad k tomu, aby sme mali sexuálnu výchovu pre naše deti na školách, aj keď my si to neželáme. A to nie je liberálny prístup, to je dogmatický prístup. Jedna poznámka k pánovi poslancovi Blahovi. Ak by ste ma počúvali, tak by ste vedeli, že som sa o tom, že počas Slovenského národného povstania sa naša armáda dva mesiace úspešne bránila voči Wehrmachtu a že to bolo po varšavskom povstaní druhé najväčšie ozbrojené a dlhotrvajúce hnutie v tyle nepriateľa za druhej svetovej vojny, tak by ste vedeli, že ja som na to hrdý. A kladiem vám ešte ďalšiu jednoduchú otázku. Neviem, či máte deti, ospravedlňujem sa, ak nemáte, na čo sa viac tešia, na Vianoce alebo na výročie SNP? Ďakujem pekne. (Potlesk.)
R. Madej, poslanec: (2005-07-06):
Vážené panie poslankyne, páni poslanci, týmto prosím o podporu prípadného rozšírenia novely ústavy a, samozrejme, aj pána ministra, ktorý je za predmetný návrh zákona gestorom. Ďakujem pekne.
Sulík, Richard, predseda NR SR (2011-07-11):
Ďakujem. S faktickými poznámkami sa prihlásilo sedem poslancov. Uzatváram možnosť. Pán poslanec Jarjabek.
Mihál, Jozef, poslanec NR SR (2014-06-24):
Ďakujem kolegyni a kolegom za faktické pripomienky, ktoré trošku aj posunuli túto diskusiu. Ďakujem ešte raz. Ja by som možno rád dodal to, čo som nepovedal vo svojom príspevku. Trošku je to aj reakcia na faktickú poznámku, ktorú povedal kolega Uhliarik, ak si teda naozaj myslíte, že pracovná zdravotná služba je tak potrebná pre všetkých zamestnancov, prvá, druhá, tretia, štvrtá kategória, kolegyne, kolegovia, tak ja teda neoficiálne, lebo nemám to pripravené oficiálne na papieri, ale navrhujem, nech to teda platí zdravotná poisťovňa a nie ten zamestnávateľ. Alebo ešte lepší návrh je, nech to zrovna platí štát, nech to štát refunduje firmám súkromným, je to jedno akým, keď je to tak sakramentsky dôležité. A bol by som zvedavý, ak by tu sedel minister financií, čo by on ako správca štátnej kasy na takýto môj návrh povedal. Predpokladám, nechcem mu to vkladať do úst, ale predpokladám, že by sa chytil za hlavu a prvá jeho reakcia by bola: „A kde mám tých 40 miliónov zohnať?“ Ale kde to majú zohnať tí zamestnávatelia? To vám je jedno? Sú to skrátka vyhodené peniaze lobistom. Nechcem sa dotknúť lekárov, ktorí túto profesiu vyštudovali a ktorí to robia dobre. Určite majú svoje miesto na tom trhu zdravotníckych služieb, lebo pracovná zdravotná služba je potrebná služba, ale pre určitý obmedzený počet zamestnávateľov. Nie pre všetkých hlava-nehlava. V tom je rozdiel, v čom si možno nevieme my nájsť v sebe cestu. Ja tvrdím, že pracovná zdravotná služba je v poriadku, ale pre trojku, štvorku, respektíve tam, kde si to ten zamestnávateľ sám vyžiada.
P. Paška, predseda NR SR: (2009-04-29):
(Hlasovanie.) 131 prítomných, 58 za, 54 proti, 18 sa zdržalo, 1 nehlasoval. Tento návrh sme neschválili.
Novotný, Viliam, poslanec NR SR (2014-11-08):
Začnem od konca, lebo tak sa to lepšie pamätá. Ja by som raz tiež rád počul pána poslanca Matejičku hovoriť jednu hodinu pätnásť minút. A pre mňa za mňa, nech hovorí úplné nezmysly, len nech to pekne skladá, podmet, prísudok, predmet, viete. (Smiech v sále.) O jednej téme, toto je taký môj sen. Tá druhá moja poznámka je, no, nehnevajte sa, pán poslanec Matejička, bezdôvodná schôdza? Cétečko, ktoré bolo vysúťažené za milión sa kúpilo o 600-tisíc drahšie? Pán predseda vlády odvolal pani ministerku Zvolenskú, respektíve ju nechal odísť, a pani podpredsedníčku Zmajkovičovú bezdôvodne? Bezdôvodne?! No len ten problém je, že on chcel túto kauzu zadusiť pekne v pondelok tretieho. Lenže táto kauza hovorí o organizovanom tunelovaní verejných zdrojov v zdravotníctve naprieč celým Slovensko, a na to dnes sedíme. Ale teraz už k tým vážnejším faktickým poznámkam, k pani poslankyni Horváthovej. Áno, aj ja sa dosť toho obávam, že čo už tak môže vyšetriť pán štátny tajomník, toho času minister Čislák, keď bude prešetrovať, čo robila jeho predchodkyňa, pani ministerka, keď na tom ministerstve bol. Preto budeme musieť byť omnoho aktívnejší na výbore pre zdravotníctvo. Ja len verím, že kolegovia zo SMER-u nám nebudú brániť v prešetrovaní. Ale my budeme sa snažiť všetkými možnými prostriedkami zistiť, čo sa bude dať zistiť. Nebude to jednoduché. Preto som hovoril tak veľa o tom, ako sú dnes tendre organizované v slovenskom zdravotníctve. Čo sa týka DRG, budem sa pýtať pána ministra Čisláka na harmonogram. Pretože keď nebude prijatý harmonogram postupného zavádzania DRG, ono nebude v roku 2016. Ono totižto tento systém treba spúšťať postupne, po častiach. A čo sa týka pána poslanca Viskupiča. Pán minister povedal, Kažimír, že to bude 200 mil. zhruba, čo nemajú evidované. Takže keď to dobre počítam, prostredníctvom registračných pokladníc by malo prísť do kasy 40 mil. eur.
Kalmárová, Viera, poslankyňa NR SR (2024-01-23):
Ďakujem za slovo, pán predsedajúci. Vážení priatelia, vážené priateľky, ďakujem za všetky faktické poznámky. Ony mali síce rôzny obsah, ale v podstate sa v nich odrazil celý charakter politického života v Slovenskej republike v tej esenciálnej podobe. Faktické poznámky síce smerovali k môjmu vystúpeniu, ale v podstate komentovali ciele, nástroje, spôsob a jazyk vládnucej elity a, hm, hm, elity, no, vládnej koalície. A táto esencia nemá dobrú chuť, to treba povedať. Tú pachuť môžeme spláchnuť zrejme iba spolu s občanmi, a preto táto debata a najmä vaše faktické poznámky, komentáre sú jedným z prameňov, z ktorého môžu občania čerpať informácie. My kričíme síce smerom ku koalícii „spamätajte sa“, ale nemá to účinok. A teda okrem toho kričíme aj „horí“, lebo vieme, že hasiace prístroje majú v rukách občania. A chcem povedať, že už sa spolieham okrem Ústavného súdu iba na občanov. To je všetko. Ďakujem. (Potlesk.)